- Hindi News
- National
- 6 अति कुपोषित बच्चे, लोग बोले: देवता ही ठीक करेंगे, पुलिस ने एनआरसी भेजा
6 अति कुपोषित बच्चे, लोग बोले: देवता ही ठीक करेंगे, पुलिस ने एनआरसी भेजा
खिरखिरी गांव में अति कुपोषित बच्चों में सरपंच की बेटी भी थी शामिल
भास्कर संवाददाता | ढोढर / श्योपुर
जिले में कुपोषण को लेकर हालात अभी भी चिंता जनक है। बच्चों को कुपोषण से निजात दिलाने में अंधविश्वास भी आड़े आ रहे हैं। ग्रामीण माता-पिता बच्चों को एनआरसी भेजने के लिए तैयार नहीं है। सोमवार को ढोंढर थाना पुलिस खिरखिरी गांव पहुंची। यहां सरपंच की बेटी सहित कुल 6 बच्चे अति कुपोषित मिले। पुलिस ने एनआरसी में भर्ती कराने की बात कही तो माता-पिता कहने लगे कि उनके बच्चों को देवता ही ठीक करेंगे। लेकिन पुलिस के समझाने पर गांव वाले बच्चों को श्योपुर एनआरसी भेजने के लिए राजी हो गए।
थाना प्रभारी आशुतोष शर्मा ने बताया कि खिरखिरी गांव में नीरज (18 माह) पुत्र राजू जाटव, नरेन्द्र (15माह) पुत्र नवल किशोर मल्लाह, पिंकी (10 माह) पुत्री लक्ष्मीनारायण, कल्पना (11 माह) पुत्री भरतू मल्लाह, रिंकी (2.6 साल)पुत्री श्रीराम माली और देवेश श्रीरामली (9 माह) शामिल हैं। इनमें से लक्ष्मीनारायण पंचायत के सरपंच हैं। कुपोषित बच्चों के एक माता-पिता ने कहा कि उनके बच्चे को देवता ही ठीक करेंगे। वह बच्चे को एनआरसी भेजने राजी नहीं हुए। पुलिस के समझाने पर वह मान गए। सभी बच्चों को जननी एक्सप्रेस गाड़ी मंगाकर श्योपुर जिला अस्पताल की एनआरसी में भर्ती कराने भेजा गया है।
एक ग्रामीण ने तीन लाख की मांग रखी
गांव में एक अन्य कुपोषित बच्चे के पिता एनआरसी भेजने के लिए तैयार नहीं हुए। उनका कहना था कि उनके बच्चे की जिम्मेदारी कौन लेगा। इसके एवज में उन्होंने पुलिस के सामने 3 लाख रुपए के तक की डिमांड रख दी। लेकिन वह में मान गए और बच्चे को पोषण पुनर्वास भेजने के लिए तैयार हो गए। खिरखिरी गांव में पुलिस सबसे पहले आंगनबाड़ी केन्द्र पर पहुंची। यहां गांव के बच्चों को बुलवाया। इस दौरान एक साथ छह बच्चे अति कुपोषित सामने आए। पुलिस ने आंगनबाड़ी कार्यकर्ता को मौके पर बुलवाया। इस दौरान सुपरवाइजर भी गांव आ गईं। बच्चों को एनआरसी न भेजने के पीछे का कारण ग्रामीणों में अंधविश्वास होना बताया।
कुपोषित बच्चों को एनआरसी भेजने के दौरान पुलिस।
tgl_Latn sot_Latn hin_Deva hin_Deva hin_Deva npi_Deva hin_Deva hin_Deva hin_Deva hin_Deva hin_Deva